  Наталья Тетерина 29–31 куартолэзе Удмуртиысь но быдэс Россиысь блогеръёс элькунамы «Три молочных продукта в день» ужрадэ люкаськозы. Со улсын ӵектосэ пыриськисьёс Дэри, Шаркан но Вотка ёросъёсысь возёсъёсы вуылозы, ивортӥз журналистъёслы Удмуртиысь гурт возёсъя но сиён-юонъя министр Ольга Абрамова. Таӵе ужрад нырысьсэ радъяське. Та федерал ӵектос. Мон малпамъя, йӧллэсь кулэлыксэ возьматон, йӧл юыны туж умой шуыса возьматон вылысь та туж усто малпан. Ми доры Росси Федерациысь блогеръёс лыктозы, та ӵектосэ Удмурт Элькунысь блогеръёс но пыриськозы. Ми возьматом фермаосмес, ми возьматом асьме переработкамес, ми возьматом, кытысь йӧл потэ, кызьы со вуэ, кызьы со будэтӥське Ольга Абрамова, Удмуртиысь гурт возёсъя но сиён-юонъя министрСолэн кылъёсызъя, «Три молочных продукта в день» ӵектос улсын диетологен пумиськон радъяськоз. Ӧнерчи вералоз, малы но кызьы йӧл юыны кулэ. Гурт возёсэз сяна, блогеръёс Удмуртилэсь аспӧртэмлыксэ но адӟозы. Кылсярысь, Шаркан ёросын соос одно ик Тол Бабай доры куное пыралозы. Удысэтлэн кивалтӥсез пусйиз, йӧллэсь пайдалыксэ возьматӥсь ӵектос азьланяз но Удмуртиын радъяськыны быгатоз. Тегъёс: Мерлык Ижкар Шаркан мерлыковотэс Удмуртия гуртвозёс автозавод йӧл Воткаёрос ОльгаАбрамова  